**Јавна набавка број: 153-17-М**

**Дана: 19.09.2017. године**

**ДОДАТНО ПОЈАШЊЕЊЕ 2**

**ПИТАЊЕ ПОТЕНЦИЈАЛНОГ ПОНУЂАЧА:**

Poštovani,  
Analizom konkursne dokumentacije za JNMV - Lična zaštitna sredstva i kolektivna zaštitna sredstva  153-17-M, ustanovili smo da su nam potrebne dodatne informacije i pojašnjenja pa Vam u skladu sa čl. 63. Zakona o javnim nabavkama, postavljamo pitanja i molimo da nam na ista odgovorite:

1. Molimo Naručioca da radi adekvatno pripremljene ponude koja će biti u skladu sa postojećim stanjem  instalirane opreme za partiju 2. Kolektivna zaštitna oprema, stavka A) *заштитне завесице за пацијентни сто рендген апарата произвођача „Siemens" модел „Axiom Artis",– комада 1*, definišete na isti način kao i kod stavke B) - te nam odgovorite koja je minimalna ukupna širina noseće šipke kao i dužina svih donjih delova?

2. Naručilac je u delu dodatnih uslova za partiju 2. i 3. definisao da potencijalni ponuđač ima zaposleno najmanje jedno obučeno lice, ovlašćeno od proizvođača opreme za servis opreme iz date partije ili važeći ugovor sa servisom ovlašćenim za servis predmetne opreme od strane proizvođača te kao dokaz predvideo dostavljanje sertifikata za servisera odnosno važećeg ugovora sa servisom kao i ovlašćenje proizvođača za servisiranje.

Naime, kako ponuđači koji imaju lični servis dostavljaju sertifikat proizvođača na ime lica koje servisira opremu smatramo da bi isto trebalo da važi i za ponuđače koji imaju potpisan ugovor sa servisom ovlašćenim od strane proizvođača tj. sa eksterno angažovanim serviserima. Zbog ravnopravnosti svih učesnika postupka predlažemo Naručiocu da pomenuti zahtev dopuni tako da glasi: "*Potrebno je dostaviti fotokopiju sertifikata/uverenja proizvođača kojim se dokazuje da je serviser ovlašćen za servis opreme ili fotokopiju ugovora sa Servisom ovlašćenim od strane proizvođača i ovlašćenje Servisa izdato od strane proizvođača kao i sertifikat za ovlašćeno lice izdat od strane proizvođača"*što je u skladu sa ZoJN.

**ОДГОВОРИ НАРУЧИОЦА:**

**Одговор на питање број 1**

Наручилац сматра да се из конкурсне документације може закључити да је минимална захтевана техничка карактеристика 1) укупна ширина сва три дела носеће шипке (најмање) 117 цм (први део 55цм + други део 15цм + трећи део 47цм), и 2) дужина свих делова доње заштите (најмање) 70 цм, те сходно томе сматра да није потребно мењати конкурсну документацију.

Опреза ради, наручилац скреће пажњу да је у конкурсној документацији наведено да понуђачи треба да испуне минималне захтеване техничке карактеристике за добра, а да ће понуде чије су карактеристике боље или једнаке минималним сматрати прихватљивим.

**Одговор на питање број 2**

Наручилац скреће пажњу да сматра да није у могућности да захтева кадровски капацитет Сервиса са којим неки потенцијали понуђачи имају закључен Уговор, а који је овлашћен од стране произвођача.

Такође наручилац сматра да то што није навео „*сертификат за овлашћено лице издат од стране произвођача“* ни на један начин не утиче на „*равноправности свих учесника поступка“.* Исто се односи на кадровски капацитет „неког“ Сервиса који се у предметном поступку неће јавити ни како члан групе заједничке понуде, а ни као подизвођач, како би наручилац стекао законску могућност да захтева да Сервис има одређен кадровски капацитет, те да сходно томе и захтева доставу овлашћења за Сервис.

Овако постављен услов је доста објективнији и наручилац је мишљења да исти не дискриминише понуђаче, јер се исти не односи на кадровски капацитет понуђача, као постављеног додатног услова за учешће у поступку јавне набавке који понуђачи морају да испуне како би испунили услове за учешће у поступку јавне набавке.

Наручилац захтева да потенцијали понуђачи доставе „*фотокопију уговора са Сервисом овлашћеним од стране произвођача и овлашћење Сервиса издато од стране произвођача“,* те сматра да је овлашћење Сервиса од стране произвођача довољан доказ, и поново наводи да сматра да нема основа да улази у кадровски капацитет Сервиса.

Комисија за јавну набавку 153-17-М